Babbel

Babbel estas pagenda retlernada platformo (poŝtelefona aplikaĵo) por ret-bazita lingvolernado. La firmao estis fondita kiel Lesson Nine GmbH en 2007 kaj havas sian ĉefsidejon en Berlino kaj alian oficejon en Novjorko. Ĝi estas disponebla en pluraj lingvoj ekde januaro 2008 kaj en 2021 eblis lerni 14 lingvojn: la germana, angla, hispana, dana, franca, nederlanda, indonezia, itala, norvega, pola, portugala, rusa, sveda kaj turka lingvojGmbH, Lesson Nine. «Language for Life - Babbel.com» .

 Historio 
Babbel estis fondita en aŭgusto 2007 fare de Toine Diepstraten, Lorenz Heine, Thomas Holl kaj Markus Witte kiel Lesson Nine GmbH.

En januaro 2008, Babbel enretiĝis kiel libera beta-versio kaj estis komence financita tra reklam-bazita modelo. En la sama jaro, Kizoo Technology Ventures kaj IBB Beteiligungsgesellschaft en Berlino investis en la firmao. En 2009 Babbel ricevis unu milionon da eŭroj el la Eŭropa Regiona Evolufonduso de la Eŭropa UnioMarvin Strathmann: Babbel: Alleine zur Fremdsprache, Die Zeit. la 9-an de marto 2016, ISSN 0044-2070 . En novembro de la sama jaro, Babbel ĉesis uzi reklam-apogitan modelon.

 Oferto 
Babbel estas produkto de Babbel GmbH el Berlino . La firmao ofertas lernajn kursojn por privataj individuoj kaj kompanioj en diversaj abonmodeloj.

La kursoj baziĝas sur la Komuna Eŭropa Referenckadro por Lingvoj (eo: KERL aŭ mallonge KER). Ekzercoj pri gramatikaĵoj kaj vortprovizoj estas ofertitaj surbaze de mallongaj temaj blokoj kaj lingvaj kapabloj estas instruataj en formo de legado, skribado, aŭskulta komprenado kaj parolado. La lernprogreso estas konservita en nubejo (en: cloud)(de) Lesson Nine GmbH: Lernen mit Babbel - Babbel.com.. En februaro 2016, la firmao raportis unu milionon da aktivaj, pagantaj uzantoj.

 Premioj 
Babbel ricevis plurajn edukpremiojn i.a. en 2011 kaj 2016, ĝi ricevis la Comenius EduMedia Award kaj la Erasmus EuroMedia Seal of Aproval(de) Babbel mit neuem Firmenkunden-Bereich... Arkivigita de la originalo, la 25-an de aprilo 2016. En la sama jaro, Babbel ricevis la European Award for Technology Supported Learning (eureleA) por la plej bona teknika efektivigo.

 Eksteraj ligiloj 
 Retejo por privataj klientoj
 Retejo por komercaj klientoj 

 Referencoj 
Kategorio:Eduka programaro
Kategorio:Klerigaj retejoj

 Vidu ankaŭ 
Duolingo

Instruado de lingvoj